
                    Bucureşti, 7 mai  2020
                              Nr. 4c-4/23/2020
BIROUL PERMANENT
AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.73/2019 privind siguranţa feroviară, transmis Comisiei pentru transporturi și infrastructură pentru dezbatere şi avizare pe fond, cu adresa nr. PL-x.22/2020 din 17 februarie 2020.
PREŞEDINTE,

Marius Bodea 

                              Nr. 4c-4/23/2020

PL-x. 22/2020
R A P O R T   

 asupra proiectului de Lege pentru aprobarea Ordonanţei de urgenţă a Guvernului nr.73/2019 privind siguranţa feroviară
În conformitate cu prevederile art.94 și ale art. 114 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru aprobarea Ordonanţei de urgenţă a Guvernului nr.73/2019 privind siguranţa feroviară, transmis cu adresa nr. PL-x.22/2020  din 17 februarie 2020.
Proiectul face parte din categoria legilor ordinare, iar Camera Deputaților este Cameră decizională.
Senatul a adoptat proiectul de lege pentru aprobarea ordonanței de urgență în ședința din 10.02.2020, ca urmare a depășirii termenului de adoptare, potrivit art.115 alin(5) din Constituția României, republicată.

  Consiliul Legislativ a avizat favorabil actul normativ prin avizul nr. 975/06.12.2019.  

Consiliul Economic și Social a avizat favorabil actul normativ prin avizul 6044/27.11.2019.
  Comisia pentru muncă și protecție socială a avizat favorabil actul normativ, cu unanimitate de voturi, în şedinţa din data de 4 martie 2020, prin avizul nr. 4c-9/98.
Comisia pentru tehnologia informației și comunicațiilor a avizat favorabil proiectul de lege în ședința din data de 22 aprilie 2020, prin avizul nr.4c-19/27.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa online din data de  5  mai 2020.
               La lucrările comisiei au fost prezenţi  deputaţii conform listei de prezenţă.
    Proiectul de lege are ca obiect de reglementare transpunerea în legislația națională a prevederilor Directivei (UE) 2016/798 a Parlamentului European și a Consiliului din 11 mai 2016 privind siguranța feroviară (reformare), în vederea consolidării cadrului legal referitor la siguranța feroviară, din perspectiva alinierii legislației naționale la normele europene.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea actului normativ.
                În raport cu obiectul și conținutul său, proiectul de lege face parte din categoria legilor ordinare.
PREŞEDINTE,                                      SECRETAR,

                            Marius Bodea                                        Vasile Achiței
Consilier parlamentar,

Mircea Iulia Ioana

